คือมีอาการหายใจไม่สุดมาหลายเดือนแล้วค่ะ ก่อนหน้านี้เคยไปตรวจที่รพ.แล้ว แต่บอกว่าไม่เป็นอะไร ปัจจุบันเป็นหนักกว่าเดิมค่ะ นอนแทบไม่ได้ พูดประโยคยาวๆก็หายใจไม่ทัน ไม่รู้ว่าเคยหยุดหายใจเวลานอนบ้างมั้ย กังวลมากเลยค่ะ
สวัสดีค่ะ อาการหายใจไม่อิ่ม จุกที่คอ อาจมีสาเหตุจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคกรดไหลย้อน อาจมีแสบร้อนกลางอก บางรายอาจมีหายใจลำบาก หอบเหนื่อยร่วมด้วยได้แนะนำไปพบแพทย์เพื่อตรวจเพิ่มเติม หากเหนื่อยมาก ควรรีบไปการดูแลตัวเองเบื้องต้น งดการออกแรงหนักไปชั่วคราวก่อน กินอาหารให้เป็นเวลาหลีกเลี่ยงอาหารมื้อใหญ่ๆ ไม่กินแล้วนอนทันที